Liebru ta' denbu abjad Il-Liebru ta' denbu abjad jew Liebru tal-praterija, li hu magħruf xjentifikament bħala Lepus townsendii huwa speċi ta' mammiferu plaċentat tal-familja Leporidae ("leporidu"), fl-ordni Lagomorpha ("lagomorfu") u huwa nattiv tal-kontinent ta' l-Amerika ta' fuq, b' distribuzzjoni fil-Majjistral ta' l-iStati Uniti u fil-Lbiċċ tal-Kanada. L-isem "ta' denbu abjad" ġej mill-fatt li dan il-liebru għandu denbu abjad kollu kemm fuq in-naħa ta' fuq kif ukoll fin-naħa t' isfel. Bħal fniek ħmir oħra, il-Fenek ħmar ta' denbu abjad għandu par widnejn kbar bit- truf suwed u par saqajn fuq wara twal u b' saħħithom ħafna. Il-Liebru ta' denbu abjad huwa it-2 l-akbar speċi ta' liebru fil-kontinent ta' l-Amerika ta' fuq wara il-Liebru antilop u ftit akbar mil-Liebru ta' denbu iswed. Dan il-liebru huwa 1 minn 10 speċijiet li qegħdin ikklassifikati fis-sottoġeneru "Eulagos" u l-ispeċi maqsuma minn ta' linqas f' 2 sottospeċijiet.